Zógenánte | Maxim Leo: Volt egyszer egy NDK | Olvass bele
Posted on 2018. április 27. péntek Szerző: olvassbele.com
Zógenánte = Sogenannte = úgynevezett. A hatvanas évek elejéről való a történet, melyben magyar külkeres Exakta Varex gépével betoppan a hamburgi fotós boltba, és kérdi, hogy kaphat-e a gépéhez filmet. Milyen gép, kérdi a műszerész, mire a magyar úr kapásból azt feleli: Ein sogenannte. Ugyanis ott, Hamburgban a térkép keleti felén elterülő országot úgy nevezték: az úgynevezett Német Demokratikus Köztársaság.
Ők ott látták azt, amit mi Európa közepén, de főleg kelet felé enyvezve kevésbé vehettünk észre, hogy sem a demokratikus jelző, sem a köztársaság (a res publica, vagyis a közösség dolgai) nem stimmel az NDK/DDR-ben.
»Itt a legtöbb családnak volt egy ügyeletes szégyenfoltja, akinek a nevét nem volt szabad kiejteni, akit letagadtak, agyonhallgattak.« (Szilágyi)
Szinte elképzelhetetlen (de igenis elképzelhető), ebben a családban akadt zsidó, volt náci, sztálinista, francia földön partizánná lett német – és persze besúgók által körülvett állásvesztők, számosan.
»Itt mindenki érdekelve volt valamilyen politikai mozgalomban.« (Szilágyi)
Az egyik felmenő újságíró volt. Pártmegbízatásból. Később elege lett a hazudozásból. Az efféle elegem-lett megoldásokat meg szokták torolni, itt mégsem ez történt. Utólag felfejtve, apró részletek adják meg a választ. A változó Európában az elöregedett, megújulásra képtelen „német munkásállam” széttöredezik és elpereg, mint a megszáradt arcpakolás. Filmben, sőt vígjátékban ezt már láttuk (habár a Good bye, Lenin! inkább a felszínét mutatta meg a viharsebességű változásoknak), de a könyv legdrámaibb mondata mégiscsak az a fejezetzáró, ami így hangzik: (Anne és Wolf, a szerző, Maxim szülei) „Fél tizenegykor lefekszenek. Mire másnap fölébrednek, az NDK már majdnem megszűnt.”
Címkézve: bedő_j_istván, blaschtik_éva, DDR, maxim_leo, NDK, park_könyvkiadó, Park_Kiadó, sven_görlich, szilágyi_györgy, társadalomrajz, titkok
← Rafik Schami: Sophia (részlet)
Dan Brown: Eredet (részlet) →